ОБЯВЛЕНИЕ

На основание чл. 127, ал. 1 от Закона за устройство на територията и чл. 21, ал. 1 и ал. 2 от Наредбата за условията и реда за извършване на екологична оценка на планове и програми, Община Вършец съобщава, че организира среща за обществено обсъждане на Проект на Общ устройствен план (ОУП) на Община Вършец, както и на доклада за Екологична оценка и Доклада за оценка на степента на въздействие на ОУП на Община Вършец с предмета и целите на опазване на защитените зони.

Срещата за общественото обсъждане ще се проведе на 29 октомври 2021 г. от 17:00 ч. в заседателната зала на Община Вършец с адрес: гр. Вършец, община Вършец, област Монтана, бул. „България“ № 10, етаж 4.

Проекта на Общ устройствен план на Община Вършец, Докладът за екологична оценка, Доклада за оценка на степента на въздействие на ОУП на Община Вършец с предмета и целите на опазване на защитените зони, заедно с всички приложения към тях, са публикувани на интернет страницата на Община Вършец на електронен адрес:  https://www.varshets.bg/ в раздел „Устройство на територията“, като е осигурен и публичен достъп в сградата на общината до 29.10.2021 г.

Заинтересованите лица могат да подават писмени предложения и становища в деловодството на Община Вършец с адрес: гр. Вършец, бул. „България“ № 10 до 29.10.2021 г., както и при провеждане на самото обществено обсъждане.

За контакти по общественото обсъждане от страна на Възложителя: арх. Пламен Стоянов – гл. архитект на Община Вълшец, тел. 0878523021; e-mail: admin_varshetz@mail.bg
Лица от планиращия екип, отговорни да представят допълнителни разяснения: арх. Мила Никифорова – член на екипа, изготвил ОУП на Община Вършец, тел. 0899191650 и Таня Чобанова – член на екипа, изготвил Екологичната част към ОУП на Община Вършец, тел. 0885136585.
